Er der tilskud til tandbehandlinger?
Ja, via sygesikring Danmark er det muligt at få tilskud til en række behandlinger. Det gælder bl.a. undersøgelse, tandrensning, rodbehandling, tandfyldning, m.v.
Er du 16 og 17 år, kan du frit vælge mellem behandling hos den kommunale tandpleje eller hos en privatpraktiserende tandlæge. Kommunen betaler for behandlingen under alle omstændigheder. Du skal blot informere børnetandplejen om at du ønsker at skifte til privat tandpleje.
Har du børn under 16 år og ønsker at benytte privat tandlæge, frem for det kommunale tilbud, da har man mulighed for at få dækket 65% af udgifterne gennem kommunen. Der er altså en egenbetaling på 35%. Det er vigtigt at drøfte dette med den nye tandlæge og meddele den kommunale tandlæge om valget, da tilskuddet ellers bortfalder.